
19 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2097 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αρταίων του Νομού Άρτας. 

2 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Κω του Νομού Δωδεκανήσου. 

3 

Καθορισμός ανωτάτου ορίου των επιτρεπόμενων 
κατ' έτος ημερών μετακίνησης εκτός έδρας μετα- 
κινουμένων προσώπων του Θεραπευτηρίου Χρο¬ 
νιών Παθήσεων Ευρυτανίας. 

4 

Καθορισμός ανώτατου αριθμού δραστηριοποι¬ 
ούμενων επαγγελματικών τουριστικών ημερο¬ 
πλοίων στους όρμους «Βουτούμι» και «Μεσοβρί- 
κα» Ν. Αντιπάξων Κέρκυρας, ολικού μήκους άνω 
των δώδεκα (12) μέτρων και θέσεων αναμονής 
αυτών. 

5 

Επιβολή πολλαπλού τέλους για Τελωνειακή Πα¬ 
ράβαση εις βάρος του ΚΜθΙθί Ρ3ΓΘ5 53θά του 
ΜθΓΐ3ΙΤΙΘ<± 

6 

Έγκριση της υπ' αρ. 65/2017 απόφασης του Διοι¬ 
κητικού Συμβουλίου του ΝΠΔΔ «Οργανισμός Πο¬ 
λιτισμού, Αθλητισμού και Περιβάλλοντος» Δήμου 
Αγίου Δημητρίου, Αττικής, περί σύστασης μίας (1) 
προσωποπαγούς θέσης ιδιωτικού δικαίου αορί¬ 
στου χρόνου στον ΟΕΥ του ΝΠΔΔ σε εφαρμογή 
τελεσίδικης δικαστικής απόφασης. 

7 

Καθιέρωση υπερωριακής εργασίας των Προϊστα¬ 
μένων Διευθύνσεων, Τμημάτων, Γραφείων και λοι¬ 
πών Υπηρεσιακών Μονάδων της Επιτροπής Κε¬ 
φαλαιαγοράς Ν.Π.Δ.Δ. κατά το δεύτερο εξάμηνο 
του έτους 2017. 

8 

Έγκριση υπερωριακής απασχόλησης του προ¬ 
σωπικού της Επιτροπής Κεφαλαιαγοράς Ν.Π.Δ.Δ. 
κατά το Β' εξάμηνο του έτους 2017. 


ΑΠΟΦΑΣΕΙΣ 

Αριθμ. 96225/Ζ1 (1) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αρταίων του Νομού Άρτας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚΑ' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 (ΦΕΚ 
Α' 156) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις», όπως τροποποιήθηκε και ισχύει. 

3. Τα άρθρα 20, 24, 66 και 77 του ν. 4270/2014 (ΦΕΚ 
143 Α') «Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 
Α') «θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του 
ν. 4009/2011 (ΦΕΚ 195 Α') «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ 57 Α'). 

7. Την παρ. 1 του άρθρου 2 του π.δ. 174/1985 (ΦΕΚ 
59 Α') «Άσκηση στο επάγγελμα των σπουδαστών των 
Τεχνολογικών Εκπαιδευτικών Ιδρυμάτων (Τ.Ε.Ι.)». 

8. Το π.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 

Υπουργείων Πολιτισμού και Αθλητισμού.και Τουρι¬ 

σμού». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2097/19.06.2017 


10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 113/2010 (ΦΕΚ 194 Α’) «Ανάληψη υποχρε¬ 
ώσεων από τους Διατάκτες», ως ισχύει. 

12. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

13. Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

15. Τη με αρ. Ε5/1258/86 (ΦΕΚ 133 Β’) κοινή υπουρ¬ 
γική απόφαση «Ορισμός αποζημίωσης ασκουμέ¬ 
νων στο επάγγελμα σπουδαστών της τριτοβάθ¬ 
μιας τεχνικής και επαγγελματικής εκπαίδευσης» 
κοινή υπουργική απόφαση, όπως τροποποιήθηκε 
με τις με αρ. 2040776/4589/0022/94 (ΦΕΚ 502 Β’) και 
2025805/2917/0022/93 (ΦΕΚ 307 Β') κοινές υπουργικές 
αποφάσεις. 

16. Τη με αρ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστώνΤ.Ε.Ι. κατά 
τη διάρκεια της πρακτικής τους άσκησης». 

17. Τη με αρ. Α42/5/2008 εγκύκλιο του ΙΚΑ«Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

18. Τη με αρ. 493 /2016/28-11 -2016 απόφαση του 
Δημοτικού Συμβουλίου του Δήμου Αρταίων του Νομού 
Άρτας ,η οποία διαβιβάστηκε με το αρ. πρωτ. 20660/ 
Ζ1/8-2-2017 έγγραφό του προς το Υπουργείο Παιδείας, 
Έρευνας και Θρησκευμάτων. 

19. Τη με αρ. πρωτ.3500 /2-2-2017 Βεβαίωση της Δι¬ 
εύθυνσης Οικονομικών Υπηρεσιών του Δήμου Αρταίων 
του Νομού Άρτας, για τη δέσμευση της οικονομικής πί¬ 
στωσης. 

20. Τις με αρ. πρωτ. 3009 /31-01-2017 (ΑΔΑ:60ΘΑΩΨΑ- 
ΤΛ2) και αρ. πρωτ. 3016/31-01-2017 (ΑΔΑ: Ψ2ΗΓΩΨΑ- 
2ΓΒ) αποφάσεις ανάληψης υποχρέωσης του Δήμου 
Αρταίων του Νομού Άρτας, για τη δέσμευση της οικο¬ 
νομικής πίστωσης. 

21 .Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Δήμου Αρ¬ 
ταίων του Νομού Άρτας, ύψους 8.937,12 ευρώ (8 θέσεις χ 
186,19 ευρώ χ 6 μήνες) για το έτος 2017 και 17.874,24 
ευρώ (8 Θέσεις χ 186,19 ευρώ χ12 μήνες) για καθένα 
από τα επόμενα οικονομικά έτη στους Κ.Α.Ε. 70.6041 
και 70.6054. 

22. Τη με αρ. πρωτ. ΓΔΘΥΔΥ/30/2017 εισήγηση της 
ΓΔΟΥΔΥτου Υπουργείου Εσωτερικών, αποφασίζουμε: 

Καθορίζουμε οκτώ (08) θέσεις πρακτικής άσκησης 
φοιτητών Τ.Ε.Ι., ανά εξάμηνο,σε χρονικό διάστημα μιας 
πενταετίας, στο Δήμο Αρταίων του Νομού Άρτας. Η πρα¬ 
κτική άσκηση των φοιτητών Τ.Ε.Ι. στον ανωτέρω Δήμο 
πραγματοποιείται για ένα εξάμηνο αρχίζοντας από 
01-07-2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιουνίου 2017 

Οι Υπουργοί 

Παιδείας, Έρευνας και 

Εσωτερικών Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 96244/Ζ1 (2) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Κω του Νομού Δωδεκανήσου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 (ΦΕΚ 
Α' 156) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις», όπως τροποποιήθηκε και ισχύει. 

3. Τα άρθρα 20, 24, 66 και 77 του ν. 4270/2014 (ΦΕΚ 
143 Α') «Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 
Α') «θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του 
ν. 4009/2011 (ΦΕΚ 195 Α') «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ57Α'). 

7. Τ ην παρ. 1 του άρθρου 2 του π.δ. 174/1985 (ΦΕΚ 
59 Α') «Άσκηση στο επάγγελμα των σπουδαστών των 
Τεχνολογικών Εκπαιδευτικών Ιδρυμάτων (Τ.Ε.Ι.)». 

8. Το π.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού καιΤουρισμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 113/2010 (ΦΕΚ 194 Α') «Ανάληψη υποχρε¬ 
ώσεων από τους Διατάκτες», ως ισχύει. 

12. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 








Τεύχος Β' 2097/19.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

13. Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

15. Τη με αρ. Ε5/1258/86 (ΦΕΚ 133 Β’) κοινή υπουρ¬ 
γική απόφαση «Ορισμός αποζημίωσης ασκουμέ¬ 
νων στο επάγγελμα σπουδαστών της τριτοβάθ¬ 
μιας τεχνικής και επαγγελματικής εκπαίδευσης» 
κοινή υπουργική απόφαση, όπως τροποποιήθηκε 
με τις με αρ. 2040776/4589/0022/94 (ΦΕΚ 502 Β') και 
2025805/2917/0022/93 (ΦΕΚ 307 Β') κοινές υπουργικές 
αποφάσεις. 

16. Τη με αρ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστώνΤ.Ε.Ι. κατά 
τη διάρκεια της πρακτικής τους άσκησης». 

17. Τη με αρ. Α42/5/2008 εγκύκλιο του ΙΚΑ «Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

18. Τη με αρ.22/2017/20-01 -2017 απόφαση του Δημο¬ 
τικού Συμβουλίου Κω,η οποία διαβιβάστηκε με το αρ. 
πρωτ. 16259/1-2-2017 έγγραφό του προς το Υπουργείο 
Παιδείας, Έρευνας και Θρησκευμάτων. 

19. Τη με αρ. πρωτ. 38616/14-12-2016 βεβαίωση του 
Δημοτικού Συμβουλίου Κω, για τη δέσμευση της οικο¬ 
νομικής πίστωσης. 

20. Τις με αρ. πρωτ. 76 /13-01 -2017 (ΑΔΑ:ΩΘΟΡΩΛΕ- 
7ΨΟ) και αρ. πρωτ. 57 /12-01-2017 (ΑΔΑ:ΩΒΦΟΩΛΕ-09Ν) 
αποφάσεις ανάληψης υποχρέωσηςτου Δημοτικού Συμ¬ 
βουλίου Κω, για τη δέσμευση της οικονομικής πίστωσης. 

21. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Κω ύψους 8.937,12 ευρώ για το έτος 2017 και 17.874,24 
ευρώ για καθένα από τα επόμενα πέντε οικονομικά έτη 
στους Κ.Α.Ε. 10.6041.04 και 10.6054.01. 

22. Τη με αρ. πρωτ. ΓΔΟΥΔΥ /29/2017 εισήγηση της 
ΓΔΟΥΔΥτου Υπουργείου Εσωτερικών, αποφασίζουμε: 

Καθορίζουμε οκτώ (08) θέσεις πρακτικής άσκησης 
φοιτητών Τ.Ε.Ι., ανά εξάμηνο,σε χρονικό διάστημα μιας 
πενταετίας, με δυνατότητα συμμετοχής όλων των ει¬ 
δικοτήτων στο Δήμο Κω του Νομού Δωδεκανήσου. Η 
πρακτική άσκηση των φοιτητών Τ.Ε.Ι. στον ανωτέρω 
Δήμο πραγματοποιείται για ένα εξάμηνο με έναρξη από 
01-07-2017. 

Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δήμου Κω του Νομού Δωδεκανήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιουνίου 2017 

Οι Υπουργοί 

Παιδείας, Έρευνας και 

Εσωτερικών Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Φ.ΠΡΟΝ/26292 /Δ9/8145 (3) 

Καθορισμός ανωτάτου ορίου των επιτρεπόμε¬ 
νων κατ' έτος ημερών μετακίνησης εκτός έδρας 
μετακινουμένων προσώπων του Θεραπευτηρί¬ 
ου Χρονιών Παθήσεων Ευρυτανίας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 της υποπαραγράφου 
Δ.9 της παραγράφου Δ του άρθρου 2 του μέρους Β' του 
ν.4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (ΦΕΚ 
94 Α'). 

2. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α'). 

3. Τις διατάξεις του άρθρου 1 του ν.4025/2011 
(ΦΕΚ 228 Α') «Ανασυγκρότηση Φορέων Κοινωνικής 
Αλληλεγγύης, Κέντρα Αποκατάστασης, Αναδιάρθρωση 
Ε.Σ.Υ. και άλλες διατάξεις». 

4. Τις διατάξεις του άρθρου 9 του ν.4109/2013 (ΦΕΚ 
16 Α') «Κατάργηση και συγχώνευση νομικών προσώπων 
του Δημοσίου και του ευρύτερου δημόσιου τομέα - Σύ¬ 
σταση Γενικής Γραμματείας για το συντονισμό του κυ¬ 
βερνητικού έργου και άλλες διατάξεις». 

5. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
210 Α'). 

6. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116 Α'). 

7. Την Υ28/08-10-2015 απόφαση του Πρωθυπουργού 
«Ανάθεση αρμοδιοτήτων στην Αναπληρώτρια Υπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης Θεανώ Φωτίου» (ΦΕΚ 2168 Β'), όπως τροπο¬ 
ποιήθηκε με την Υ43/28-04-2017 απόφαση του Πρω¬ 
θυπουργού (ΦΕΚ 1510 Β'). 

8. Την Υ29/08-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β'). 

9. Την αριθμ. 38/15-03-2017 απόφαση του Διοικητικού 
Συμβουλίου του Θεραπευτηρίου Χρονιών Παθήσεων 
Ευρυτανίας. 

10. Το γεγονός, ότι η δαπάνη που προκαλείται με την 
απόφαση αυτή ανέρχεται στο ποσό των 5.600,00 € πε¬ 
ρίπου και θα βαρύνει τον προϋπολογισμό του Θεραπευ¬ 
τηρίου Χρονιών Παθήσεων Ευρυτανίας έτους 2017 (ΚΑΕ 
0711 και 0721). 

11. Την με αρ. πρωτ. 13248/515/22-03-2017 εισήγη¬ 
ση της Προϊσταμένης Γενικής Διεύθυνσης Οικονομικών 
Υπηρεσιών, σύμφωνα με την παρ.5(ε) του άρθρου 24 του 
ν.4270/2014 (ΦΕΚ 143 Α'), αποφασίζουμε: 

Καθορίζεται το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των μετακινουμέ- 

νων προσώπων του Θεραπευτηρίου Χρονιών Παθήσεων 
Ευρυτανίας, για εκτέλεση ή παροχή υπηρεσίας, ειδική 
αποστολή, για συμμετοχή σε ημερίδες, διημερίδες, συνέ¬ 
δρια, σεμινάρια, εκπαίδευση και μετεκπαίδευση, ως εξής: 

α) σε πέντε (5) ημέρες κατ' έτος για τον Πρόεδρο του 
Διοικητικού Συμβουλίου του Θεραπευτηρίου, 
β) σε τρεις (3) ημέρες κατ' έτος για τον Αντιπρόεδρο 
του Διοικητικού Συμβουλίου του Θεραπευτηρίου, 
γ) σε πέντε (5) ημέρες κατ' έτος για τα μέλη του Διοι¬ 
κητικού Συμβουλίου του Θεραπευτηρίου, 
δ) σε έξι (6) ημέρες κατ'έτος για δύο (2) υπαλλήλους 
του κλάδου ΤΕ Φυσικοθεραπείας, 
ε) σε δώδεκα (12) ημέρες κατ' έτος για τέσσερις (4) 
υπαλλήλους του κλάδου ΤΕ Νοσηλευτικής, 
στ) σε πέντε (5) η μέρες κατ' έτος για έναν (1) υπάλληλο 
του κλάδου ΤΕ Κοινωνικής Εργασίας, 
ζ) σε είκοσι (20) ημέρες κατ'έτος για τρεις (3) υπαλλή¬ 
λους του κλάδου ΔΕ Διοικητικού Λογιστικού και 
η) σε είκοσι τέσσερις (24) ημέρες κατ'έτοςγια οκτώ (8) 
υπαλλήλους του κλάδου ΔΕ Βοηθών Νοσοκόμων. 

Οι μέρες μετακίνησης εκτός έδρας που έχουν πραγ¬ 
ματοποιηθεί μέσα στο 2017, μέχρι τη δημοσίευση της 
παρούσας, συμψηφίζονται με τις ημέρες εκτός έδρας 
που καθορίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2017 

Οι Αναπληρωτές Υπουργοί 

Εργασίας, Κοινωνικής Ασφάλισης 

και Κοινωνικής Αλληλεγγύης Οικονομικών 

ΘΕΑΝΩ ΦΩΤΙΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 2131.26/3247/2 017 (4) 

Καθορισμός ανώτατου αριθμού δραστηριοποι¬ 
ούμενων επαγγελματικών τουριστικών ημερο¬ 
πλοίων στους όρμους «Βουτούμι» και «Μεσο- 
βρίκα» Ν. Αντιπάξων Κέρκυρας, ολικού μήκους 
άνω των δώδεκα (12) μέτρων και θέσεων ανα¬ 
μονής αυτών. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 
Έχοντας υπόψη: 

ί. Το άρθρο 141 του Κ.Δ.Ν.Δ., που κυρώθηκε με το 
ν.δ. 187/1973 (ΦΕΚ 261 Α71973) περί «Κωδικός Δημο¬ 
σίου Ναυτικού Δικαίου», όπως ισχύει. 

ϋ. Τις διατάξεις των άρθρων 11 §1,188,220 §2,295 και 
296 του Γενικού Κανονισμού Λιμένα Κέρκυρας (ΦΕΚ 397 
Β71978), όπως ισχύει. 

ίίί.Το άρθρο 12του Κεφαλαίου Ετου Πρώτου Μέρους 
του ν. 4256/2014 (ΦΕΚ 92 Α72014) περί «Τουριστικών 
Πλοίων και άλλες διατάξεις», όπως ισχύει. 

ίν.Το αυξημένο τουριστικό ενδιαφέρον που παρουσι¬ 
άζουν οι όρμοι «Βουτούμι» και «Μεσοβρίκα» Αντιπάξων. 

ν.Το γεγονός ότι η νήσος Αντιπάξων ανήκει στις περι¬ 
οχές του δικτύου ΝθΐϋΓΒ 2000 με κωδικό ΟΒ 2230004, 
σύμφωνα με το ν. 3937/2011 (ΦΕΚ 60 Α’). 


νί.Τις πραγματικές συνθήκες που επικρατούν σήμερα 
και σχετίζονται με την ασφάλεια της ναυσιπλοΐας και 
την προστασία των λουσμένων στους εν θέματι όρμους, 
με στόχο την αποτροπή ατυχημάτων από δραστηριο¬ 
ποιούμενα επαγγελματικά τουριστικά ημερόπλοια, που 
διενεργούν ημερήσια θαλάσσια ταξίδια κατά τις διατά¬ 
ξεις του ν. 4256/2014, όπως ισχύει, και προσεγγίζουν με 
σκοπό την λήψη θαλασσίου λουτρού από τους επιβάτες 
αυτών. 

νϋ.Την αυξημένη κίνηση - κυκλοφορία ιδιωτικών και 
επαγγελματικών σκαφών και πλοίων, κατά την τουριστι¬ 
κή περίοδο, στους υπόψη όρμους. 

νίίί.Την ανάγκη ρύθμισης θεμάτων που σχετίζονται με 
την περιορισμένη διαθεσιμότητα θαλάσσιου χώρου για 
την ασφαλή κίνηση και αγκυροβολιά σκαφών λόγω του 
στενού εύρους των υπόψη όρμων. 

ίχ. Την αριθ. πρωτ. 2131.26/3315/2016/04-07-16 από¬ 
φαση Κεντρικού Λιμενάρχη Κέρκυρας περί «Ρύθμισης 
ζητημάτων προσέγγισης και αγκυροβολιάς Ε/Γ-Τ/Ρ σκα¬ 
φών, καθώς και λήψης θαλασσίου λουτρού, στις παραλί¬ 
ες «ΜΕΣΟΒΡΙΚΑ» και «ΒΟΥΤΟΥΜΙ» Ν. Αντιπάξων» (ΦΕΚ 
2090 Β') με διόρθωση σφαλμάτων στο ΦΕΚ 2168 Β72016. 

χ.Τη διάταξη του άρθρου ΙΟπαρ. 2 του Γενικού Κανονι¬ 
σμού Λιμένα Κέρκυρας (ΦΕΚ 397 Β71978), την εγγύτητα 
με το υποβρύχιο καλώδιο της ΔΕΗ που βρίσκεται ποντι¬ 
σμένο στην παραλία «Βρίκα» Αντιπάξων σε συνδυασμό 
με την αριθ. πρωτ. 2221.12/70773/2016/12-08-16 Δια¬ 
ταγή Υ.ΝΑ.Ν.Π./Α.Λ.Σ-ΕΛ.ΑΚΤ./Δ.ΑΝ. Α και ΩΠ: 191025/ 
08-2016 Διαταγή Υ.ΝΑ.Ν.Π./Α.Λ.Σ.-ΕΛ.ΑΚΤ./Δ.Α.Α. Α'. 

χί. Την αριθ. πρωτ. 2221.2/83375/2016/29-09-16 Δια¬ 
ταγή Υ.ΝΑ.Ν.Π./Α.Λ.Σ.-ΕΛ.ΑΚΤ./Δ.Α.Ν.Α'. 

χϋ.Την αριθ. πρωτ. 3133.12/97793/2016/16-11-16 Δι¬ 
αταγή Υ.ΝΑ.Ν.Π./Γ.Γ.Λ.Λ.Π.Ν.Ε./ΔΙ.Ν.Ε.ΘΑ.Τ. Γ', σύμφωνα 
με την οποία η λήψη θαλασσίου λουτρού από επιβάτες 
απευθείας από επαγγελματικό τουριστικό ημερόπλοιο 
δεν συνιστά αποεπιβίβασή τους. 

χίίί. Την αριθ. πρωτ.: 2221.2/16161/2017/03-03-17 Δι¬ 
αταγή Υ.ΝΑ.Ν.Π./Α.Λ.Σ.-ΕΛ.ΑΚΤ./ Δ.Α.Ν. Α' και αριθ. πρωτ. 
3133.3-1/13167/2017/20-02-17 Υ.ΝΑ.Ν.Π./ΓΓΛΛΠΝΕ/ΔΙ- 
ΝΕΘΑΤΓ'. 

χίν. Τη διαβούλευση που έλαβε χώρα στην Υπηρεσία 
με τους δραστηριοποιούμενους στην περιοχή πλοιοκτή¬ 
τες επαγγελματικών τουριστικών ημεροπλοίων και την 
Δημοτική Αρχή Παξών. 

χν. Την αριθμ. 32/09-03-2017 Ημερήσια Διαταγή Κε¬ 
ντρικού Λιμενάρχη Κέρκυρας περί συγκρότησης Επιτρο¬ 
πής για τον καθορισμό ανώτατου αριθμού δραστηριο¬ 
ποιούμενων επαγγελματικών τουριστικών ημεροπλοίων 
και θέσης αναμονής. 

χνί.Το από 23-05-2017 πρακτικό επιτροπής. 
χνϋ.Το αριθ. 1763/19-05-2016 έγγραφο Δήμου Παξών. 
χνίίί.Την αριθμ. πρωτ. 2132/291/2017/09-05-17 Ανα¬ 
φορά Λ/Σ Παξών. 

χίχ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

ΚΑΙ ΜΕ ΣΚΟΠΟ 

Α. Την αποφυγή όχλησης των λουσμένων και τη δια¬ 
σφάλισή τους από τον κίνδυνο πρόκλησης ατυχήματος 

που εγκυμονεί η δραστηριοποίηση επαγγελματικών 
τουριστικών ημεροπλοίων εντός των εν θέματι όρμων. 

Β.Την αποτροπή υποβάθμισηςτου ιδιαιτέρου φυσικού 
κάλλους της ευρύτερης ανωτέρω περιοχής από παρεμ¬ 
βάσεις, και του θαλασσίου περιβάλλοντος γενικότερα, 
από ρύπανση και θορύβους, που δύνανται να προκλη- 
θούν από την δραστηριοποίηση επαγγελματικών του¬ 
ριστικών ημεροπλοίων στην εν λόγω περιοχή. 

Γ. Τη διασφάλιση της τάξης, της ευρυθμίας και της 
ασφάλειας, λαμβανομένων υπόψη των συνθηκών που 
επικρατούν στην περιοχή. 

Δ.Τη διασφάλιση συνθηκών ασφαλούς δραστηριοποί- 
ησης για το σύνολο των επαγγελματικών τουριστικών 
ημεροπλοίων εντός των εν λόγω όρμων, τα όρια των 
οποίων για τον σκοπό της παρούσας προσδιορίζονται 
ως η νοητή ευθεία που ενώνει τα εξωτερικά γεωγραφικά 
άκρα αυτών, αποφασίζουμε: 

1. Καθορίζουμε ανώτατο αριθμό επαγγελματικών του¬ 
ριστικών ημερόπλοιων ολικού μήκους άνω των δώδεκα 
(12) μέτρων που επιτρέπεται να δραστηριοποιούνται 
εντός των εν θέματι όρμων ως εξής: 

α) τρία (03) στον όρμο «Βουτούμι» Αντιπάξων και 

β) τρία (03) στον όρμο «Μεσοβρίκα» Αντιπάξων. 

2. Δεν επιτρέπεται η ταυτόχρονη δραστηριοποίηση 
των τριών (03) μεγαλύτερων, σε ολικό μήκος, εκ των 
δραστηριοποιούμενων επαγγελματικών τουριστικών 
ημεροπλοίων εκάστου έτους στους υπόψη όρμους. 

3. Καθορίζουμε θέσεις αναμονής των προαναφερόμε- 
νων επαγγελματικών τουριστικών ημεροπλοίων ως εξής: 

α) Για τον όρμο «Βουτούμι» Αντιπάξων, για τον εισερχό¬ 
μενο στο αριστερό άκρο αυτού, το θαλάσσιο χώρο που 
εκτείνεται εξωτερικά των πλωτών σημαντήρων - που 
τοποθετούνται κατά την παράγραφο 1 της αριθ. πρωτ. 
2131.26/3315/2016 απόφασης Κεντρικού Λιμενάρχη 
Κέρκυρας - και, συγκεκριμένα, από το γεωγραφικό στίγ¬ 
μα στο σύστημα νν05 84 φ: 39° 09,489 Β - λ: 020° 13,765 
Α έως το εξωτερικό άκρο του όρμου. 

και β) Για τον όρμο «Μεσοβρίκα» Αντιπάξων, για τον 
εισερχόμενο στο αριστερό άκρο αυτού, το θαλάσσιο 
χώρο που εκτείνεται εξωτερικά των πλωτών σημαντή¬ 
ρων - που τοποθετούνται κατά την παράγραφο 1 της 
αριθ. πρωτ. 2131.26/3315/2016 απόφασης Κεντρικού 
Λιμενάρχη Κέρκυρας - και, συγκεκριμένα, από το γεω¬ 
γραφικό στίγμα στο σύστημα \Λ/05 84 φ: 39° 09,578 Β - 
λ: 020° 13,642 Α έως έσωθεν του εν λόγω όρμου στην 
απολύτως αναγκαία έκταση. 

4. Η παραμονή των επαγγελματικών τουριστικών ημε¬ 
ροπλοίων στον όρμο «Μεσοβρίκα» θα γίνεται με τέτοιο 
τρόπο που δεν θα παρεμποδίζεται η διέλευση των εισερ¬ 
χομένων σκαφών στον όρμο «Βουτούμι». 

5. Οι επιβάτες των υπόψη επαγγελματικών τουριστι¬ 
κών πλοίων θα εξέρχονται αυτών από τις κλίμακες των 
πλοίων προς λήψη θαλασσίου λουτρού εντός θαλασσίου 
διαδρόμου που θα οριοθετηθεί και θα εκτείνεται από τις 
προαναφερόμενες θέσεις αναμονής, παράλληλα προς 
την ακτή, με πλάτος τουλάχιστον πέντε (05) μέτρα, έως 
τους πλωτούς σημαντήρες που τοποθετούνται κατά την 
παράγραφο 1 της αριθ. πρωτ. 2131.26/3315/2016 από¬ 
φασης Κεντρικού Λιμενάρχη Κέρκυρας προς καθορι¬ 


σμό ασφαλούς θαλάσσιας περιοχής για λήψη θαλασσίου 
λουτρού. 

6. Τα όρια αυτού του θαλασσίου διαδρόμου θα ση- 
μανθούν με την τοποθέτηση κατάλληλων ευδιάκριτων 
πλωτών σημαντήρων χρώματος κίτρινου, σχήματος 
σφαιρικού, με μέριμνα των ενδιαφερομένων προς δρα- 
στηριοποίηση πλοιοκτητών σε συνεργασία με τον Δήμο 
Παξών υπό την εποπτεία και τις υποδείξεις της οικείας 
Λιμενικής Αρχής. 

7. Η - κατά τα ανωτέρω - λήψη θαλασσίου λουτρού 
των επιβατών των επαγγελματικών τουριστικών ημερο¬ 
πλοίων αποτελεί ευθύνη του πλοιάρχου και επιτηρείται 
συνεχώς από πλήρωμα που ορίζεται από αυτόν. 

8. Ως μέγιστος χρόνος αναμονής στις προαναφερόμε¬ 
νες θέσεις ορίζεται η μία (01) ώρα. 

9. Οι πλοιοκτήτες των υπόψη επαγγελματικών του¬ 
ριστικών ημεροπλοίων (ήτοι άνω των δώδεκα (12) μέ¬ 
τρων) οφείλουν να μεριμνήσουν για τη μεταξύ τους 
συνεργασία/συνεννόηση, έτσι ώστε η διενέργεια των 
ημερήσιων θαλασσίων ταξιδιών από τα πλοία τους να 
πραγματοποιείται με τέτοιο τρόπο χωρίς να υπερβαί- 
νεται ο καθορισθείς με την παρούσα ανώτατος αριθ¬ 
μός δραστηριοποιούμενων ημεροπλοίων καθ' όλη τη 
διάρκεια της ημέρας. Στο πλαίσιο αυτό, οι πλοιοκτήτες 
των δραστηριοποιούμενων στους υπόψη όρμους ημε¬ 
ροπλοίων υποχρεούνται όπως καταθέσουν στην οικεία 
Λιμενική Αρχή πρόγραμμα με τις ακριβείς ημερομηνίες 
και ώρες δραστηριοποίησής τους. 

10. Η λήψη μέριμνας για τη διαθεσιμότητα των προα- 
ναφερόμενων θέσεων αναμονής και του απαραίτητου 
θαλασσίου χώρου για την είσοδο /έξοδο των ημερο¬ 
πλοίων σε αυτές αποτελεί αποκλειστικά ευθύνη των 
πλοιοκτητών των δραστηριοποιούμενων ημεροπλοίων, 
δυνάμενη να διασφαλισθεί με την ύπαρξη σκάφους που 
θα επιτηρεί την ευρύτερη θαλάσσια περιοχή, υπό την 
προϋπόθεση προηγούμενης ενημέρωσης της οικείας 
Λιμενικής Αρχής. 

11. Η προσέγγιση των υπόψη επαγγελματικών τουρι¬ 
στικών ημεροπλοίων στους εν λόγω όρμους γίνεται με 
την αποκλειστική ευθύνη των πλοιάρχων τους, τηρου- 
μένων των διατάξεων του Διεθνούς Κανονισμού Αποφυ¬ 
γής Συγκρούσεων (ΔΚΑΣ), των Κανονισμών Λιμένα και 
σύμφωνα με τις αρχές της ναυτικής εμπειρίας και τέχνης. 

12. Κατά τη διάρκεια παραμονής των επαγγελματικών 
τουριστικών ημεροπλοίων στους όρμους «Βουτούμι» 
και «Μεσοβρίκα» Ν. Αντιπάξων απαγορεύεται η - με 
οποιονδήποτε τρόπο -πρόκληση οχλήσεων με τραγού¬ 
δια, φωνές και άσκοπους θορύβους που διαταράσσουν 
την ησυχία των λουσμένων / εκδρομέων. 

13. Η παρούσα ισχύει την χρονική περίοδο από την 
1 η Απριλίου έως και την 31 η Οκτωβρίου εκάστου έτους. 

14. Η παρούσα δύναται να ανακληθεί για λόγους δημο¬ 
σίου συμφέροντος εάν διαπιστωθεί η μη συμμόρφωση 
των κυβερνητών/πλοιοκτητών των δραστηριοποιούμε¬ 
νων επαγγελματικών τουριστικών ημεροπλοίων με τις 
υποχρεώσεις που ορίζονται σε αυτή προς διασφάλιση 
της ασφάλειας των λουσμένων και της ασφαλούς ναυ¬ 
σιπλοΐας. 

15. Οι παραβάτες της παρούσας, ανεξάρτητα από 
τυχόν αστικές και ποινικές κυρώσεις που συντρέχουν, 
υπόκεινται στις ποινές του άρθρου 157 του Κ.Δ.Ν.Δ., που 
κυρώθηκε με το ν.δ. 187/1973 (ΦΕΚ 261 Α71973) περί 
«Κωδικός Δημοσίου Ναυτικού Δικαίου», όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Ιουνίου 2017 
Ο Κεντρικός Λιμενάρχης 
ΑΝΑΣΤΑΣΙΟΣ ΣΧΟΙΝΑΣ 


(5) 

Επιβολή πολλαπλού τέλους για Τελωνειακή Πα¬ 
ράβαση εις βάρος του Κή3ΐ3Ϊ Ρ3ΓΘ5 53θά του 
Μοή3ΓΠθά. 

Με την αρ. 512/12/2016 καταλογιστική πράξης του 
προϊστάμενου του Τελωνείου Αθηνών που εκδόθηκετην 
08-12-2016 κατά τις διατάξεις των αρθ. 142 § 2 και 155 
του ν. 2960/2001 «Περί Εθνικού Τελωνειακού Κώδικα», 
και δημοσιεύεται σύμφωνα με το άρθρο 152 § 5 του ιδίου 
ως άνω νόμου, για διαπραχθείσα τελωνειακή παράβα¬ 
ση (λαθρεμπορία καπνικών), επιβλήθηκε στον ΚΓιθΙβΓ 
Ρ3ΓΘ5 53θάτου ΜοΓίΒητίθά και της ΜοηίΓ3, γεν. 15.06.1965, 
στην Συρία, πρώην κάτοικο Αθηνών, οδός Σερίφου αρ. 
35 και νυν αγνώστου διαμονής, με Α.Φ.Μ. 067558966, 
πολλαπλό τέλος συνολικού ποσού χιλίων πεντακοσίων 
ευρώ (1.500,00 €) ήτοι το ελάχιστο, σύμφωνα με τις δια¬ 
τάξεις του άρθρου 150 παρ. 1 του ν. 2960/2001 το οποίο 
υπόκειται κατά την είσπραξή του σεΤ.Χ. και Ο.Γ.Α. (2,4%) 
σύμφωνα με τον ΚώδικαΤελών Χαρτοσήμου. 

Κατά της άνω πράξης επιτρέπεται προσφυγή ενώπιον 
του αρμόδιου Διοικητικού Πρωτοδικείου Αθηνών εντός 
30 ημερών από την δημοσίευσή της στην Ε.τ.Κ.. 

Ο Προϊστάμενος 
ΑΓΓΕΛΟΣ ΛΥΜΠΕΡΗΣ 


Αριθμ. 26737/9922 (6) 

Έγκριση της υπ' αρ. 65/2017 απόφασης του Διοι¬ 
κητικού Συμβουλίου του ΝΠΔΔ «Οργανισμός Πο¬ 
λιτισμού, Αθλητισμού και Περιβάλλοντος» Δήμου 
Αγίου Δημητρίου, Αττικής, περί σύστασης μίας 
(1) προσωποπαγούς θέσης ιδιωτικού δικαίου αο¬ 
ρίστου χρόνου στον ΟΕΥ του ΝΠΔΔ σε εφαρμο¬ 
γή τελεσίδικης δικαστικής απόφασης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α/2010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπως ισχύει, 
σε συνδυασμό με τις διατάξεις του ν. 2503/1997 (ΦΕΚ 


107/Α/1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α/2010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α/2015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α/2016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξειςτου άρθρου 225 του ν. 3852/2010 (ΦΕΚ 
87/Α/2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης». 

5. Τις διατάξεις του άρθρου ΙΟτουν. 3584/2007 (ΦΕΚ 
143/Α/2007) «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων». 

6. Τις διατάξειςτου άρθρου 1 του ν. 3068/2002 (ΦΕΚ 
274/Α/14-11-2002) «Συμμόρφωση της διοίκησης σε δι¬ 
καστικές αποφάσεις και λοιπές διατάξεις». 

7. Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

8. Το υπ' αριθμ. ΔΙΠΑΑΔ/Φ.2.9 ΟΙΚ 18235/05-07-2016 
έγγραφο του Υπουργείου Εσωτερικών και Διοικητι¬ 
κής Ανασυγκρότησης (Α.Δ.Α 7ΑΦΤ465ΦΘΕ-ΡΞΑ) περί 
εφαρμογή των διατάξεων του ν. 4389/2016 «Επείγου¬ 
σες Διατάξεις για την Εφαρμογή της Συμφωνίας Δημο¬ 
σιονομικών Στόχων και Διορθωτικών Μεταρρυθμίσεων 
και άλλες διατάξεις» (ΦΕΚ 94/Α/27-05-2016) - Ρυθμίσεις 
θεμάτων προσλήψεων προσωπικού σε εκτέλεσης αμε- 
τάκλητων δικαστικών αποφάσεων». 

9. Τις διατάξεις της παρ. 5 του άρθρου 54 του 
ν. 4447/2016 (ΦΕΚ 241/Α/2016) «Αποφάσεις αρμοδίων 
οργάνων Ο.Τ.Α. α' ή β' βαθμού περί μη άσκησης ή περί 
παραίτησης από ένδικο μέσο, οι οποίες εκδόθηκαν ως 
την έναρξη ισχύος του παρόντος, θεωρούνται, ως προς 
όλες τις συνέπειες τους, νόμιμες». 

10. Τις διατάξεις της παρ. 2 του άρθρου 52 του 
ν. 4456/2017 (ΦΕΚ 24/01.03.2017 τεύχος Α') οι οποίες 
προστίθεται τελευταίο εδάφιο, στην παρ. 6 του άρθρου 
21 του ν. 2738/1999 (Α' 180). 

11. Την υπ' αρ. 1037/2016 τελεσίδικη απόφαση του 
Μονομελούς Πρωτοδικείου Αθηνών με την οποία ανα¬ 
γνωρίστηκε ότι, ο αναφερόμενος σε αυτήν ενάγων Φου- 
τρής Δημήτριος του Χρήστου, συνδέεται με το ΝΠΔΔ 
«Οργανισμός Πολιτισμού, Αθλητισμού και Περιβάλλο¬ 
ντος» με σύμβαση εξαρτημένης εργασίας αορίστου 
χρόνου και υποχρεώνει τον εναγόμενο να αποδέχεται 
τις υπηρεσίες του. 

12. Το υπ' αρ. 501898/2017 Πιστοποιητικό του Πρωτο¬ 
δικείου Αθηνών, (Τμήμα Πολιτικών Ενδίκων Μέσων) από 
το οποίο προκύπτει ότι κατά της υπ' αριθμ. 1037/2016 
απόφασης του Μονομελούς Πρωτοδικείου Αθηνών 
δεν έχει ασκηθεί ένδικο μέσο (τακτικό ή έκτακτο)από 
01-01-2016 μέχρι και 06-03-2017, από οποιονδήποτε. 

13. Την υπ' αρ. 65/2017 απόφαση του Διοικητικού Συμ¬ 
βουλίου του ΝΠΔΔ «Οργανισμός Πολιτισμού, Αθλητι- 

σμού και Περιβάλλοντος», Δήμου Αγίου Δημητρίου, Αττικής, περί σύστασης μίας προσωρινής (1) προσωποπαγούς 
θέσης ιδιωτικού δικαίου αορίστου χρόνου στον ΟΕΥτου ΝΠΔΔ «Οργανισμός Πολιτισμού, Αθλητισμού και Περιβάλλο¬ 
ντος», σε εφαρμογή της υπ' αρ. 1037/2016 τελεσίδικης δικαστικής απόφασης του Μονομελές Πρωτοδικείου Αθηνών. 

14. Το υπ' αρ. πρωτ. 30275/07-10-2014 έγγραφο του Υπουργείου Εσωτερικών, σύμφωνα με το οποίο εφόσον η 
απόφαση του Μονομελούς Πρωτοδικείου, με την οποία αναγνωρίζεται ότι η έννομη σχέση που συνδέει τους ενά- 
γοντες με τον εναγόμενο Δήμο είναι σχέση εργασίας ιδιωτικού δικαίου αορίστου χρόνου, έχει καταστεί τελεσίδικη, 
παράγει δεδικασμένο ως προς την κριθείσα έννομη σχέση και εκτελεστότητα και η Διοίκηση υποχρεούται να την 
εφαρμόσει, σύμφωνα με τις διατάξεις του άρθρου 1 του ν. 3068/2002 σε συνδυασμό με τα άρθρα 321, 324, 904 
παρ. 2 περ. α' του Κώδικα Πολιτικής Δικονομίας, αποφασίζουμε: 

Εγκρίνουμε την υπ' αρ. 65/2017 απόφαση του Διοικητικού Συμβουλίου του ΝΠΔΔ «Οργανισμός Πολιτισμού, 
Αθλητισμού και Περιβάλλοντος», περί σύστασης μίας (1) προσωρινής προσωποπαγούς θέσης ιδιωτικού δικαίου 
αορίστου χρόνου στον ΟΕΥ του ΝΠΔΔ «Οργανισμός Πολιτισμού, Αθλητισμού και Περιβάλλοντος», σε εφαρμογή της 
υπ' αρ. 1037/2016 τελεσίδικης δικαστικής απόφασης του Μονομελές Πρωτοδικείου Αθηνών, αντίστοιχα ως εξής: 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΡΟΣ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΑΡ. ΘΕΣΕΩΝ 

ΦΟΥΤΡΗΣ ΔΗΜΗΤΡΙΟΣ 

ΧΡΗΣΤΟΣ 

ΥΕ 

ΓΕΝΙΚΩΝ ΚΑΘΗΚΟΝΤΩΝ 

1 


Η παραπάνω θέση θα συμπεριληφθεί στον οργανισμό εσωτερικής υπηρεσίας (ΟΕΥ) του ΝΠΔΔ «Οργανισμός 
Πολιτισμού, Αθλητισμού και Περιβάλλοντος». Η εν λόγω θέση καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για το κόστος μισθοδοσίας του παραπάνω προσωπικού ύψους 
6.828,29€ περίπου, η οποία έχει προβλεφθεί στον προϋπολογισμό του Δήμου οικονομικού έτους 2017 σε βάρος 
των Κ.Α. 15-6021 και 15-6052. Ανάλογη δαπάνη ύψους 11.705,64€ περίπου θα προβλεφθεί στους αντίστοιχους ΚΑ 
των προϋπολογισμών των επόμενων οικονομικών ετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. απόφ. 26/1469/ 31.5.2017 (7) 

Καθιέρωση υπερωριακής εργασίας των Προϊστα¬ 
μένων Διευθύνσεων,Τμημάτων, Γραφείων και λοι¬ 
πών Υπηρεσιακών Μονάδων της Επιτροπής Κε¬ 
φαλαιαγοράς Ν.Π.Δ.Δ. κατά το δεύτερο εξάμηνο 
του έτους 2017. 

Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΠΙΤΡΟΠΗΣ 
ΚΕΦΑΛΑΙΑΓΟΡΑΣ 

Λαμβάνοντας υπόψη: 

1. Το άρθρο 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (ΦΕΚ Α7176/16.12.2015). 

2. Τις διατάξεις του π.δ. 65/2009 «Οργανισμός της Επι¬ 
τροπής Κεφαλαιαγοράς Ν.Π.Δ.Δ.» (ΦΕΚ Α788/9.6.2009) 
όπως ισχύει. 

3. Τις διατάξεις του ν. 3861/2010 «Ενίσχυση της Διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ Α7112/13.7.2010) όπως ισχύει. 

4. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005). 

5. Το στοιχείο (χίν) της περίπτωσης (α) της παραγρά¬ 
φου 1 της κανονιστικής απόφασης 7/513/18.6.2009 της 
Επιτροπής Κεφαλαιαγοράς «Μεταβίβαση αρμοδιοτήτων 
στην Εκτελεστική Επιτροπή, στους Α' και Β' Αντιπροέ¬ 


δρους, στο Γενικό Διευθυντή και στους Προϊσταμένους 
Διευθύνσεων, Τμημάτων, Γραφείων και λοιπών Υπηρε¬ 
σιακών Μονάδων της Επιτροπής Κεφαλαιαγοράς» (ΦΕΚ 
Β71279/29.6.2009), όπως τροποποιήθηκε με τη νεότερη 
απόφαση 14/597/23.9.2011 (ΦΕΚ Β /2179/29.9.2011). 

6. Τις υπηρεσιακές ανάγκες. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους οκτώ χιλιάδων ευρώ 
(€ 8.000,00) σε βάρος της πίστωσης προϋπολογισμού 
εξόδων της Επιτροπής Κεφαλαιαγοράς έτους 2017 και 
του Κωδικού Αριθμού Εξόδου 0261, αποφασίζει ομό¬ 
φωνα: 

Να εγκρίνει την καθιέρωση απογευματινής υπερωρι- 
ακής εργασίας τριάντα (30) Προϊσταμένων Οργανικών 
Μονάδων της Επιτροπής Κεφαλαιαγοράς κατ' ανώτατο, 
για το δεύτερο εξάμηνο του έτους 2017. Οι ώρες υπερω- 
ριακής απασχόλησης ορίζονται έως εκατόν είκοσι (120) 
για κάθε υπάλληλο. 

Η έγκριση της υπερωριακής εργασίας των Προϊσταμέ¬ 
νων Οργανικών Μονάδων της Επιτροπής Κεφαλαιαγοράς 
κρίνεται αναγκαία και επιβάλλεται για τους ενδεικτικά 
αναφερόμενους παρακάτω λόγους: 

-Τη συντήρηση, αναβάθμιση και έλεγχο λειτουργίας 
των πληροφοριακών συστημάτων της Επιτροπής Κεφα¬ 
λαιαγοράς. 

-Τη διεκπεραίωση διοικητικών εργασιών που προ¬ 
κύπτουν από τη λειτουργία των συλλογικών οργάνων 
της Επιτροπής Κεφαλαιαγοράς ή από την άσκηση του 
ανακριτικού της έργου ή από την εφαρμογή διατάξεων 
σχετικά με θέματα προσωπικού. 

-Την αναβάθμιση και λειτουργία του λογιστικού συ¬ 
στήματος της Επιτροπής Κεφαλαιαγοράς. 

-Τον έλεγχο ενημερωτικών δελτίων για δημόσια προ¬ 
σφορά και οικονομικών καταστάσεων (τριμήνου, εξα¬ 
μήνου, εννεαμήνου και ετησίων) των εισηγμένων στο 
Χρηματιστήριο Αθηνών εταιρειών. 

-Το χειρισμό θεμάτων αναστολής ή άρσης αναστο¬ 
λής διαπραγμάτευσης εισηγμένων στο Χρηματιστήριο 
Αθηνών εταιρειών. 

-Την ενασχόληση των στελεχών της Επιτροπής Κεφα¬ 
λαιαγοράς με ευρωπαϊκά θέματα της κεφαλαιαγοράς. 

Οι συνολικές ώρες υπερωριακής εργασίας οι οποίες 
εγκρίνονται με την παρούσα απόφαση ανέρχονται σε 
χίλιες διακόσιες πενήντα (1.250) περίπου και η συνολική 
δαπάνη ανέρχεται κατ'εκτίμηση σε οκτώ χιλιάδες ευρώ 
(€ 8.000,00) κατ' ανώτατο. 

Η ανωτέρω δαπάνη της υπερωριακής εργασίας των 
Προϊσταμένων Οργανικών Μονάδων θα βαρύνει τον Κω¬ 
δικό Αριθμό Εξόδου 0261 «Αποζημίωση για υπερωριακή 
εργασία» του προϋπολογισμού του οικονομικού έτους 
2017 της Επιτροπής Κεφαλαιαγοράς, για τον οποίο έχει 
προβλεφθεί η σχετική πίστωση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΧΑΡΑΛΑΜΠΟΣ ΓΚΟΤΣΗΣ 


Αριθμ. απόφ. 124/31.5 .2017 (8) 

Έγκριση υπερωριακής απασχόλησης του προ¬ 
σωπικού της Επιτροπής Κεφαλαιαγοράς Ν.Π.Δ.Δ. 
κατά το Β' εξάμηνο του έτους 2017. 

Η ΓΕΝΙΚΗ ΔΙΕΥΘΥΝΤΡΙΑ ΤΗΣ ΕΠΙΤΡΟΠΗΣ 
ΚΕΦΑΛΑΙΑΓΟΡΑΣ 

Λαμβάνοντας υπόψη τις διατάξεις: 

1. Του άρθρου 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων», ΦΕΚ Α/176/16.12.2015. 

2. Του π.δ. 65/2009 «Οργανισμόςτης Επιτροπής Κεφα¬ 
λαιαγοράς Ν.Π.Δ.Δ.», ΦΕΚ Α/88/9.6.2009. 

3. Το στοιχείο (χίϋ) της περίπτωσης (γ) της παραγρά¬ 
φου 1 της κανονιστικής απόφασης 7/513/18.6.2009 της 
Επιτροπής Κεφαλαιαγοράς «Μεταβίβαση αρμοδιοτήτων 
στην Εκτελεστική Επιτροπή, στους Α' και Β' Αντιπροέ¬ 
δρους, στο Γενικό Διευθυντή και στους Προϊσταμένους 


Διευθύνσεων, Τμημάτων, Γραφείων και λοιπών Υπηρε¬ 
σιακών Μονάδων της Επιτροπής Κεφαλαιαγοράς», ΦΕΚ 
Β/1279/29.6.2009, όπως ισχύει. 

4. Τις ανάγκες της υπηρεσίας, όπως αυτές εκτιμήθηκαν 
κατόπιν διαβούλευσης με τη Διοίκηση της Επιτροπής 
Κεφαλαιαγοράς. 

5. Την ανάγκη απασχόλησης των υπαλλήλων της Επι¬ 
τροπής Κεφαλαιαγοράς εκτός καθορισμένου ωραρίου 
εργασίας, αποφασίζει: 

Εγκρίνει την υπερωριακή απασχόληση τριάντα (30) 
υπαλλήλων της Επιτροπής Κεφαλαιαγοράς, κατ'ανώτα¬ 
το, για το Β' εξάμηνο του έτους 2017. Οι ώρες υπερωρι- 
ακής απασχόλησης ορίζονται έως εκατόν είκοσι (120) 
για κάθε υπάλληλο. 

Η έγκριση της υπερωριακής απασχόλησης των υπαλ¬ 
λήλων της Επιτροπής Κεφαλαιαγοράς κρίνεται αναγκαία 
και επιβάλλεται για τους ενδεικτικά αναφερόμενους πα¬ 
ρακάτω λόγους: 

-Τη συντήρηση, αναβάθμιση και έλεγχο λειτουργίας 
των πληροφοριακών συστημάτων της Επιτροπής Κε¬ 
φαλαιαγοράς. 

-Τη διεκπεραίωση διοικητικών εργασιών που προ¬ 
κύπτουν από τη λειτουργία των συλλογικών οργάνων 
της Επιτροπής Κεφαλαιαγοράς ή από την άσκηση του 
ανακριτικού της έργου ή από την εφαρμογή διατάξεων 
σχετικά με θέματα προσωπικού. 

-Τον έλεγχο ενημερωτικών δελτίων για δημόσια προ¬ 
σφορά, οικονομικών καταστάσεων (3μήνου, 6μήνου, 
9μήνου και ετησίων) των εισηγμένων στο Χρηματιστήριο 
Αθηνών εταιρειών. 

-Το χειρισμό θεμάτων αναστολών ή άρσης αναστολής 
διαπραγμάτευσης και διαγραφής εταιρειών. 

-Την αναβάθμιση και λειτουργία του λογιστικού συ¬ 
στήματος της Επιτροπής Κεφαλαιαγοράς. 

-Την ενασχόληση των στελεχών της Επιτροπής Κεφα¬ 
λαιαγοράς με ευρωπαϊκά θέματα της κεφαλαιαγοράς. 

Οι συνολικές ώρες υπερωριακής απασχόλησης, οι 
οποίες εγκρίνονται με την παρούσα απόφαση, ανέρχο¬ 
νται σε 1.250 περίπου και η συνολική δαπάνη ανέρχεται 
κατ'εκτίμηση σε € 8.000,00 κατ'ανώτατο. 

Η ανωτέρω δαπάνη της υπερωριακής απασχόλησης 
των υπαλλήλων θα καλυφθεί από τον ΚΑΕ 0261 «Αποζη¬ 
μίωση για υπερωριακή εργασία» όπου έχει προβλεφθεί 
η σχετική πίστωση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Γενική Διευθύντρια 
ΕΛΕΣΑ ΜΠΑΚΑΤΣΕΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒιτ>35ί6ΐ·.0ΐ(4>6ί.αΓ 













